«Գևորգյան» մարտարվեստի կենտրոն-դպրոցը, որը գտնվում է Մոսկովյան 5 հասցեում տեղակայված եռահարկ շենքի նկուղային հարկում, շքեղ կառույց չէ։ Համեստ կահավորանքով ու մարզագույքով, այսինքն՝ ընդամենը այն, ինչ անհրաժեշտ է մարտարվեստը յուրացնելու համար։ Այս կառույցի, այսպես ասած, հզոր «զենքը» ինքն է՝ Գևորգ Գևորգյանը, որի մասնագիտական բարձր կարողությունները վաղուց կասկածից դուրս են։